Flere grupper med teknisk personell ble sendt til Syria etter krigen for å samle informasjon. Sammen med det Sovjetunionen hadde observert av vestlig kjøretøysutvikling resulterte dette i et program for å lage en erstatning for BMP-1 i 1974. Det første produktet av dette programmet var oppgraderingen BMP-1P, som skulle være en rask fiks på de mest alvorlige problemene med det eksisterende kjøretøyet. Røykgranatkastere ble montert bak på tårnet, og det manuelt styrte AT-3-missilet ble erstattet med det halvautomatisk styrte AT-4 Spigot / AT-5 Spandrel. BMP-1P var i produksjon sent på 1970-tallet, og eksisterende vogner ble oppgradert til den nye spesifikasjonen under 1980-tallet.